आरोपी ने नशे में गालियां दीं तो झगड़ा हुआ, दोनों किराए के फ्लैट में साथ रहती थीं
Delhi Majnu Ka Tila Murder Mystery Update उत्तरी दिल्ली के मजनू का टीला में एक महिला ने साथ में रहने वाली अपनी सहेली की चाकू मारकर हत्या कर दी। दोनों के बीच पार्टी में नशे की हालत में झगड़ा हुआ था।
उत्तरी दिल्ली के मजनू का टीला में एक महिला ने साथ में रहने वाली अपनी सहेली की चाकू मारकर हत्या कर दी। दोनों के बीच पार्टी में नशे की हालत में झगड़ा हुआ था। घटना सोमवार रात की है। शव सुबह छत पर मिला।
DCP सागर कलसी के मुताबिक, मृतक का नाम रानी था। वह गुरुग्राम के एक ब्यूटी पार्लर में काम करती थी। वह मजनू का टीला में सपना के साथ फ्लैट में किराए से रहती थी। सपना पर ही रानी की हत्या का आरोप है। पुलिस का यह भी कहना है कि उसने अपना गुनाह कबूल कर लिया है।
पिता को गाली दे रही थी, रानी ने रोका तो झगड़ा हुआ
कलसी ने बताया कि सोमवार रात पार्टी में सपना ने नशे में अपने पिता को गालियां देना शुरू कर दिया। जब रानी ने सपना को रोकने की कोशिश की तो दोनों के बीच झगड़ा हुआ। पार्टी में इन दोनों के अलावा छह अन्य लोग थे। उस समय दोस्तों ने समझाइश देकर झगड़ा शांत करा दिया।
सुबह दोनों में फिर बहस हुई, सपना ने चाकू से मार डाला
DCP ने बताया कि दोनों के बीच मंगलवार सुबह करीब 4:30 बजे फिर टकराव हो गया। बात इतनी बढ़ी कि सपना ने किचिन में रखे चाकू से रानी पर ताबड़तोड़ हमला कर दिया। उसकी मौके पर ही मौत हो गई।
सपना तलाकशुदा है और उसकी एक बेटी है। सपना शादियों में वेटर का काम करती है। पुलिस इस मामले में आगे जांच कर रही है।
दिल्ली की ये खबर भी पढ़ सकते हैं...
दिल्ली मर्डर- साहिल ने 15 दिन पहले चाकू खरीदा, नाबालिग की हत्या का उसे कोई पछतावा नहीं
दिल्ली में 16 साल की नाबालिग की हत्या करने वाले साहिल को कोर्ट ने 2 दिन की पुलिस रिमांड पर भेजा है। पुलिस ने बीती रात भी साहिल से पूछताछ की है। सूत्रों के मुताबिक, साहिल को अपने किए पर कोई पछतावा नहीं है। जब उसे मर्डर का CCTV फुटेज दिखाया गया तो उसने हत्या की बात भी कबूली है। उसने पुलिस को बताया कि हत्या से 15 दिन पहले उसने लोकल मार्केट चाकू खरीदा था। उस जगह का पता पुलिस को नहीं बताया है। पूरी खबर यहां पढ़ें...